Diari Oficial de la Generalitat Valenciana


Sumari del DOGV 1033, del 29-03-1989 (1989/813478)

DECRET 39/1989, de 13 de març, del Consell de la Generalitat Valenciana, pel qual s'instrumenten ajudes als afectats del sector agrari les explotacions dels quals van ser. damnades pel temporal de vent dels dies 24 a 26 de febrer de 1989.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/03/13/39/dof/vci/html**

### Dades del document

Número de DOGV
:   1033

Data del DOGV
:   29-03-1989

Secció del DOGV
:   DISPOSICIONS GENERALS

Número del document
:   1989/813478


Data del document
:   13-03-1989

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 39/1989, de 13 de març, del Consell de la Generalitat Valencian, pel qual s'instrumenten ajudes als afectats del sector agrari les explotacions dels quals van ser damnades pel temporal de vent del dies 24 a 26 de febrer de 1989.  
Els vents huracanats que es produïren durant els dies 24 a 26 de febrer de 1989 han provocat danys greus en les produccions agràries i pesqueres d'extenses zones de la Comunitat Valenciana.  
Aquesta nova catàstrofe meteorològica se suma en alguns casos a incidències anteriors produïdes per fenòmens meteorològics. Com a conseqüència d'aquesta reiteració de pèrdues, les economies de les famílies les fonts d'ingressos de les quals provenen de les rendes agràries i pesqueres han sofert un deteriorament important.  
Davant aquesta situació, el Consell de la Generalitat Valenciana ha decidit establir mesures de caràcter excepcional, fins que es consolide la política d'assegurances agràries a la Comunitat Valenciana, que pal·lien en la mesura que siga possible els greus efectes patits. Les actuacions tenen com a objectiu de facilitar les ajudes que permeten de dur a terme les tasques preparatòries de la pròxima collita.  
L?ajuda consisteix a subvencionar crèdits preferents, que concediran les Caixes d'Estalvis, Caixes Rurals, Cooperatives Agràries amb Secció de Crèdit i d'altres entitats financeres, amb la finalitat que el finançament atorgat resulte més favorable dins les possibilitats amb què compta la Generalitat Valenciana.  
En atenció d'aquests motius, a proposta dels Consellers d'Economia i Hisenda i d?agricultura i Pesca, prèvia deliberació del Govern Valencià en sessió celebrada el dia 13 de març de 1989,  
DECRETE:  
Article primer  
El Consell de la Generalitat Valenciana, per mitjà de la Conselleria d?agricultura i Pesca, atorgarà subvencions als titulars d?explotacions agràries i pesqueres que hagen estat greument afectades pel temporal de vent dels dies 24 al 26 de febrer de 1989, en les condicions i els límits que estableix aquest decret.  
Article segon  
Per poder accedir a les ajudes caldrà demostrar fefaentment que el dany supera el 30% de la producció i/o les instal·lacions de les explotacions agràries i pesqueres i acreditar-ne la pertinença del titular a la Seguretat Social Agrària. En cas d?explotacions pesqueres, a la que corresponga.  
Article tercer  
La quantitat total de crèdit a subvencionar serà de quatre mil (4.000) milions de pessetes i la bonificació sobre el tipus d'interés equivalent a quatre punts.  
Article quart  
Característiques dels préstecs:  
1. Quantia màxima: 1.750.000 PTA.  
2. Termini màxim: tres anys amb un de carència.  
3. Quotes anuals constants d'amortització fetes efectives per anys vençuts l'1 de maig de 1991 i 1992.  
Article cinqué  
La quantitat de crèdit a subvencionar es determinarà d'acord amb els següents barems per produccions:  
a) Danys en cultiu:  
- Taronges i aranges, 450.000 PTA/ha.  
- Maduixot, incloent-hi els danys en cultiu i l?encoixinat, 750.000 PTA/ha.  
- Tomaca i pebrera d'hivernacle (m2 de superfície coberta i els danys de cultius exclusivament), 120 PTA/m2.  
- Encisam, d'altres hortalisses i fruiters, 300.000 PTA/ha.  
b) Danys en coberta i infrastructura en cas de cultius protegits (per m2 de superfície coberta):  
- Coberta flexible, 100 PTA/m2  
- Danys en coberta flexible i estructura, 450 PTA/m2.  
- Coberta rígida, 400 PTA/m2.  
- Danys en coberta rígida i estructura, 2.000 PTA/m2.  
c) Altre tipus de danys no compresos en els apartats anteriors, inclosos els danys en produccions i instal·lacions ramaderes i pesqueres amb el límit d?1.750.000 PTA de préstec.  
d) En tot cas, un sol beneficiari no podrà ultrapassar, pel conjunt de conceptes acumulats i a tot l?àmbit de la Comunitat Valenciana, la quantitat d'un milió set-centes cinquanta mil pessetes (1.750.000 PTA) de préstec. S'entendrà als efectes previstos en aquest decret que només podrà existir un beneficiari per cada unitat familiar o de fet.  
Article sisé  
Les sol·licituds per obtenir aquestes ajudes es presentaran a la Conselleria d?agricultura i Pesca fins trenta dies després de la publicació d'aquest decret al Diari Oficial de la Generalitat Valenciana, i s'hi utilitzaran els impresos normalitzats per aquesta que els Serveis Territorials i les Agències d'Extensió Agrària facilitaran. Les Unitats Territorials de la Conselleria d?agricultura i Pesca comprovaran els danys produïts.  
DISPOSICIONS FINALS  
Primera  
Es faculta les Conselleries d'Economia i Hisenda i d?agricultura i Pesca perquè despleguen aquest decret i porten a terme la signatura d'un Conveni amb les Caixes d'Estalvis, Caixes Rurals, Cooperatives Agràries amb Secció de Crèdit i d'altres entitats financeres on s'especifiquen les condicions de les ajudes que hi concediran.  
Segona  
Aquest decret començarà a vigir el dia de la publicació al Diari Oficial de la Generalitat Valenciana.  
València, 13 de març de 1989.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA  
El Conseller de Agricultura i Pesca,   
LLUIS FONT DE MORA MONTESINOS


Còpia Permalink ELI